SEBUAH SIRI DOKUMENTARI NETFLIX
Kita semua ada keinginan untuk bebas,
tapi ada satu kuasa yang buat kita terperangkap di bawah,
graviti.
D.B. Cooper lakukan sesuatu yang kita semua nak buat,
menjadi seorang individu, walaupun kita sendiri tak tahu.
Untuk menentang graviti,
menentang sistem.
Ini kisah misteri Amerika klasik
yang kita masih tonton 50 tahun kemudian.
Namun ramai di luar sana yang percaya dengan komputer riba, sesiapa saja
mampu merungkai misterinya dan membuat siasatan.
Justeru, ia misteri hebat pada zaman Internet.
CARIAN
Satu keindahan dalam kesucian.
Saya panggil ia komponen James Bond.
Lelaki segak yang muncul dengan sut, tali leher,
memesan minuman keras mahal dan terjun dari pesawat
pada tengah malam. Tindakannya memang berani.
Dia tak cederakan sesiapa. Tiada tebusan.
Dia dapat $200,000 dan dia terjun.
Dalam ribut.
Dia terlepas. Memang licik, bukan?
Cooper memenuhi impian jauh di lubuk hati semua orang
untuk mendapatkan $200,000 dan menghilang.
Kes ini akan hidup selamanya.
EPISOD 3 IMEJ JESUS PADA ROTI BAKAR
Penyiasatan ini satu tempoh yang sukar.
Kami keluarkan belanja besar,
saya habiskan lima tahun untuk cuba jualnya kepada History Channel.
Sukar untuk sampai ke tahap itu.
Ia saat yang mengujakan apabila Tom berjaya jual kepada History,
kerana sesuatu projek boleh menelan belanja yang besar
tapi ia tak balik modal.
History Channel mahu Tom dan saya menjadi sebahagian daripada penceritaan.
Okey, yakinkan kami.
- Kira jadi! - Baiklah.
Kita akan bentangkan kes ini dan cuba yakinkan Tom Fuentes,
eksekutif veteran FBI,
kini dah bersara,
dan penulis jenayah.
Tom Fuentes beri maklum balas hebat terhadap kes kami,
"Hebat. Mungkin dia orangnya. Sembilan daripada sepuluh."
PENYIASATAN SIBER: PENYAMAR
Namun dalam masa enam bulan,
semuanya berubah.
Saya fikir semua bukti yang mereka dedahkan
dalam History Channel sangat kuat,
tapi Tom mengatakan
dia diberitahu tentang satu perkara berkaitan apa mereka akan buat,
kemudian haluannya berubah.
Kami ada maklumat terkini
tentang hasil kerja kami dalam kes ini baru-baru ini.
Kami terkejut.
Dalam episod kedua, FBI meminta
pramugari penting dalam kes ini
untuk datang dan melihat dalam kamera
koleksi gambar suspek yang dipercayai D.B. Cooper.
Ketika itu saya fikir, "Ini pelik."
Wanita ini tak pernah ditemu bual.
PRAMUGARI, PESAWAT NW305
Adakah dia mirip lelaki yang duduk di sebelah awak?
Saya tak rasa dia orangnya. Saya tak rasa begitu.
Di penghujung episod ini,
dia melihat koleksi gambar itu bersama FBI dan Fuentes.
Dia musnahkannya.
Dia musnahkan seluruh teori kes ini.
Apabila itu berlaku, saya boleh rasa Tom tersentak.
Saksi kejadian, seperti kita tahu, tak boleh dipercayai.
Empat puluh tahun berlalu,
dan dia tidak nampak Cooper di dalam pesawat sejak kali pertama.
Saya tak fikir dia akan cakap ya.
Jika dia cakap ya, saya pasti terkejut.
Peguam perbicaraan akan cakap
apabila saksi sebenar tampil,
mereka mungkin 50 peratus tepat.
Empat orang boleh menyaksikan kejadian
dan mereka akan gambarkan dengan cara yang berbeza.
Mereka bukan sekadar menceritakan persepsi mereka,
malah bias masing-masing.
Saya yakin Rackstraw bukan Cooper.
Untuk dokumentari History Channel, kami mempunyai 90 keping bukti.
Kami pecahkan kod,
bawa saksi, dan kami juga ada kepakaran yang diperlukan.
Kami sangka segalanya meyakinkan.
Adakah salah satu daripada bukti itu wang atau payung terjun?
Tidak, Billy, kami tak ada. Bukti kami mengikut keadaan.
Daripada 93 bukti,
tiada bukti yang menunjukkan dia menaiki pesawat
atau berada di Portland pada hari itu.
Tidak kira persoalannya, "Adakah Rackstraw D.B. Cooper atau tak?",
itu gambaran yang dangkal dan tidak adil
tentang bukti yang kami miliki.
Ketika itu, saya memang marah.
Saya masih geram.
Saya takkan lupa apabila pengarah cakap,
"Tak mahu minta maaf kepada Rackstraw?"
Saya kata, "Saya tak perlu minta maaf dan saya percaya pasukan saya."
Mereka mahu orang anggap Tom ahli teori konspirasi gila,
bukan penyiasat metodikal, bidang yang diceburi seumur hidupnya.
Saya cuma kasihankan Tom sebab dia dah bertahun usahakannya
secara sah.
Usahanya diperlekeh sekaligus menjejaskan reputasi dia.
Bukan itu saja, mereka silap.
- Apa khabar? - Saya okey.
Kesimpulan saya… Saya percaya Tom tanya dalam rakaman.
"Awak tak rasakah itu dia?" Saya kata, "Tidak."
Mereka ada akses dan maklumat dalam FBI yang kami tak tahu.
Ia semudah itu.
Tom dan saya
berhenti berkomunikasi selepas itu.
Di penghujung dokumentari, mereka singkirkan dia.
Mereka tutup kes.
BANGUNAN FBI J. EDGAR HOOVER
Susulan penyiasatan paling lama dan rumit
dalam sejarah, FBI memutuskan untuk menghentikan sumber
yang diperuntukkan untuk kes 45 tahun D.B. Cooper.
Pada minggu sama dokumentari itu disiarkan,
FBI menutup kes itu.
Jadi kes ini dah ditutup?
Secara pentadbiran, ya.
Saya rasa FBI tak setuju dengan dokumentari itu.
Pada hari selepas ia disiarkan, FBI dalam sidang media menjelaskan…
Kami sudah meneliti segala yang dibentangkan.
"Kami meneliti maklumat Colbert dan tiada maklumat baharu."
Tiada maklumat baharu.
PANDANGAN DAN PENDAPAT TOM COLBERT SERTA PASUKAN KES LAPUK
DALAM SIARAN HISTORY CHANNEL BERJUDUL D.B. COOPER: CASE CLOSED?
HANYA PENDAPAT MEREKA SEMATA-MATA.
TIADA BUKTI BAHAWA PENDAPAT HISTORY CHANNEL DAN FBI BERCANGGAH
MENGEJUTKAN FBI MENUTUP KES
Adakah dia terlepas? Matikah dia semasa mencuba?
Sekarang kita boleh katakan kita takkan mengetahuinya.
Selepas 45 tahun, kenapa mereka tutup kes itu?
Soalan yang bagus.
Saya tak boleh beri jawapannya.
Jelas sekali ada udang di sebalik batu.
Saya tiada pukat nak tangkap udang.
Apabila seseorang berkata, "Awak tak boleh buat apa-apa," itu…
Itulah yang mendorong semua ahli pasukan ini.
Saya nak sebut tentang cubaan mengelak,
kesilapan maklumat, penipuan yang berlaku
yang mematahkan siasatan ini selepas tujuh tahun.
Pasukan Colbert patut menerima saja bahawa bukti yang ada
menunjukkan Rackstraw bukan D.B. Cooper.
Seperkara, semua saksi yang melihat D.B. Cooper
kata umurnya nampak pertengahan 40-an.
Namun Robert Rackstraw baru berusia 28
ketika rampasan berlaku. Itu percanggahan besar.
Pasukan Colbert bukan saja tidak menerima realiti,
malah memilih untuk menuduh FBI dan yang lain
bahawa mereka terlibat dalam konspirasi besar.
Pasti ada penjelasan
kenapa mereka tidak mendakwa Rackstraw
dan penjelasan itu perlu berbaur konspirasi.
Kami tidak berniat mempersoalkan anggota keselamatan kita,
sebaliknya kami persoalkan individu yang mempunyai banyak identiti,
pelbagai rekod jenayah,
dan apabila ditangkap, dia boleh dibebaskan
sebab dia juruterbang CIA.
Kisahnya ialah Rackstraw pernah bekerja untuk CIA.
Disebabkan kerjanya di CIA,
mereka tak mahu maklumat itu diketahui.
Jadi mereka bersepakat dengan FBI untuk lepaskan dia.
Itu khabar angin saya dengar.
Saya tak tahu jika itu betul.
FBI akan menghentam sesiapa saja tentang hal sebegitu.
Apabila menonton temu bual Rackstraw, dia bercakap macam Tentera Laut.
Pakar bahan letupan dasar laut, operasi dasar laut.
Udara, laut, darat.
Cara dia cakap macam bekas tentera.
Dia tak cakap macam orang CIA.
Orang CIA dengan pengalaman sebegitu
takkan dedahkan maklumat semberono.
Kami tak pecah lubang.
Saya kata, "Jika FBI menolak, saya hubungi pasukan."
Kami fikir, "Kenapa mereka sembunyikan?" Kami tak tahu tentang CIA.
AGENSI PERISIKAN PUSAT
Sekejap. Nanti dulu.
FBI dan CIA cuba sembunyikan?
Sudah-sudahlah.
Kalaulah FBI, CIA dan makhluk asing
bersekongkol menyembunyikan sesuatu,
anda rasa mereka akan menyembunyikan sesuatu yang sangat tidak penting
seumpama rampasan pesawat di Pacific Northwest pada tahun 1971
yang jumlah kerugiannya tidak boleh membeli francais makanan segera?
Bakon, keju cheddar, kentang goreng Hanya $2.99
$2.99?
Saya tak peduli tentang teori konspirasi. Orang gila saja peduli.
Namun hakikat bahawa pihak tersebut menidakkan fakta-fakta sahih
yang ada di depan mata membuatkan saya tak keruan.
NBC Sport mempersembahkan…
Perlawanan Rose Bowl 1970.
Saya tahu orang fikir saya gila,
tapi untuk faham cara saya berfikir,
kita perlu kembali ke Januari 1970.
Saya menonton Rose Bowl.
Tiba-tiba, ada sesuatu berlaku kepada saya.
Mata saya terkebil-kebil.
Mike Oldham masuk.
Ketiga dan lapan.
Kepala saya rasa berdengung.
Ayah saya, seorang pakar psikiatri, dan ibu saya berkata,
"Jom ke St. John's di Santa Monica."
KEMASUKAN KECEMASAN
Di dalam lif, saya jatuh dan koma.
Doktor beri kata pemusnah harapan, "Kami tak boleh buat apa-apa."
Ibu pakai gaun hitam.
Kemudian tiba-tiba mata saya terbuka.
"Kami tak sangka kamu boleh sedar."
Seketika kemudian,
ayah kembali dan berkata, "Kamu perlu tahu kenapa kamu di sini."
Kami keluarga yang warak, dan perintah itu keras bunyinya.
Saya berumur 11 tahun
dan saya perlu belajar berjalan, bercakap dan membaca semula.
Perkara yang selamatkan saya ialah akhbar.
Ayah selalu berada di meja, baca tajuk utama. Kami semua ingat.
Disebabkan membaca akhbar setiap hari,
saya menceburi bidang kewartawanan, CBS, Paramount.
Sejak hari itu, ibu bapa saya sentiasa berpesan,
"Cari sebabnya." Inilah sebabnya saya di sini.
Di History Channel, apabila mereka beritahu kami…
Penyabitan jenayah tidak dapat dilakukan apabila saksi terbaik kata, "Bukan dia."
"Bukan dia. Kami takkan lihat kes itu."
"Kami akan pindahkan fail ini ke gudang Raiders of the Lost Ark.
Setakat ini saja."
Kami yakin kami dah tahu siapa musuh kami sekarang.
Jadi selepas dokumentari pertama,
kami ambil peguam di DC untuk saman.
Satu saman sedang difailkan di DC
mengatakan kes D.B. Cooper bukan tidak selesai.
FBI DISAMAN PASUKAN YANG SANGKA MEREKA JUMPA D.B. COOPER
Tom Colbert dan peguamnya
telah membuat sumbangan yang besar
dengan menyaman FBI.
Saman mahkamah menuntut FBI untuk mengeluarkan
semua fail penyiasatannya.
Proses saman makan masa 6 bulan.
Hakim memihak kepada kami. Kami peroleh fail penuh.
Kami menerima penerbitan bulanan daripada FBI
setebal 500 halaman maklumat
yang orang selain daripada FBI tak pernah lihat.
LAMAN SESAWANG TOM COLBERT
Apabila Tom Colbert mengeluarkan semua data itu,
saya membaca kira-kira 25,000 halaman
fail asal FBI yang berkaitan kes ini, mendapat tahu kaitan antara mereka,
tentang puntung rokok,
apa yang berlaku kepada barang itu.
Ia seperti ribut dokumen.
Sesetengahnya keratan akhbar,
ada memo antara pejabat,
ada juga surat kepada FBI atau daripada FBI.
Ada beberapa maklumat bernilai di dalamnya khususnya yang berkisar
tentang testimoni saksi daripada pramugari dan lain-lain.
Beberapa analisis yang dilakukan oleh FBI
dari segi suspek dan perkara tertentu
mendedahkan banyak maklumat berharga,
begitu juga idea dan sebagainya.
Saya mula tertarik dengan kes ini apabila ia mula ke tahap seterusnya.
Saya semakin tertarik.
17 JANUARI, 2017
FBI gagal selesaikan kes itu, tapi saintis berpendapat
mereka hampir mengenal pasti suspek
berdasarkan bukti pada tali lehernya.
Sekumpulan saintis yang menggelar diri mereka mata-mata amatur
telah mengenal pasti lebih 100,000 zarah
unsur nadir bumi…
Unsur seperti strontium, yntrium dan serium.
…menyelaputi tali leher D.B Cooper.
Zaman sekarang, sebut saja D.B. Cooper,
banyak kajian bagus dilakukan oleh rakyat sendiri.
Ada segelintir individu yang membuat kajian dan menyumbang,
menggunakan sains, meneliti fail-fail FBI,
membuat siasatan berdasarkan sumber utama.
Saya pun terlibat.
Ada Tom Kaye, seorang saintis.
Ada seorang lelaki yang menggunakan nama "Si Polan",
yang mendakwa William J. Smith adalah seorang suspek.
Ada seorang lelaki bernama Marty Andrade.
Dia telah membuat kajian kukuh sama ada seseorang boleh terselamat
selepas terjun dengan payung terjun.
Mungkin wadah paling digemari oleh orang awam
berkaitan D.B. Cooper adalah audio siar Cooper Vortex.
Saya terfikir, "Bagaimana keadaan apabila but dia jatuh ke tanah?"
"Apa yang dia nampak? Apa perkara pertama dia fikir?"
Apabila memikirkan saya mungkin takkan tahu jawapannya,
ia buat saya gila.
Salah satu sebab saya tertarik dengan kes D.B. Cooper
adalah misteri kes rompakan itu.
Saya bayangkan saya dirinya.
"Aku rancang ini, aku laksanakannya dan aku berjaya terlepas."
Selamat pagi, semua. Saya Tom Colbert.
Kemudian muncul pula Thomas Colbert,
seorang yang boleh dianggap pelik.
Tom Colbert ialah seorang wira.
Dialah yang membuka jalan kepada semua data FBI.
Tindakannya hebat, tapi pada masa yang sama,
haluan dan motif mereka agak tersasar.
Tom sangat yakin dan tetap yakin.
Hal itu saya hormati.
Masalah menjadi terlalu yakin adalah
ada kemungkinan bahawa
anda fikir semua bukti yang ada akan menyokong anda.
Bukti yang ada terlalu banyak.
Seperti kes D.B. Cooper, saya mengikuti rapat kisah Colbert.
Semasa kali pertama keluar, saya rasa ia amat menarik.
Namun daripada cuba membuktikan teorinya, Tom beralih kepada menjualnya.
Kebanyakan orang saya kenal
fikir pada dasarnya, usaha gigih Colbert
untuk membuat dunia anggap Robert Rackstraw ialah D.B. Cooper
hanyalah helah Hollywoodnya demi kemasyhuran dan kekayaan.
Namun Colbert telah menjadi konduit bawah tanah.
Dia menjadi rujukan ramai orang.
Akhirnya dia pun jadi orang Cooper.
Saya tak pernah jadi peminat Cooper.
Saya tak pernah baca blog. Mereka bergaduh sesama sendiri.
"Suspek saya, suspek awak, lelaki ini." Mereka obses.
Dalam kes Cooper, kekecohan utama berlaku di Internet.
Orang daripada pelbagai kumpulan mempunyai cara untuk berkomunikasi.
Seperti perkara lain, banyak fakta diseleweng,
teori gila.
Kerja orang dalam, operasi gelap.
D.B. Cooper dari Marikh dan dia diserang oleh UFO.
Begitulah jadinya kes ini.
Kita berada dalam modaliti yang didorong oleh konspirasi sekarang.
Pencarian kebenaran
kini merupakan kegiatan utama rakyat awam Amerika.
Kes Cooper merangkumi sebahagian kecil daripada dinamik itu.
Dalam banyak-banyak forum Cooper, para pemburu saling berbalas,
"awak nampak Jesus pada roti bakar."
Linda Lowe berkata dia melihat imej Jesus
pada keju cair.
Ada kemanisan pada imej ini
yang membuatkan saya nak senyum apabila melihatnya.
Begitulah apa yang dilihat oleh pemburu.
Kami lihat apa kami nak lihat. Kami terbawa-bawa.
Sebagai manusia, kita mencari perkaitan antara perkara berbeza.
Kadangkala apabila nampak persamaan, kita akuinya sebagai kebenaran.
Sama ada Jesus dalam roti bakar atau abang anda seiras Bing Crosby,
itulah impak Cooper.
Dalam jurang antara maklumat, minda kita membina kepercayaan
berdasarkan maklumat dan suspek dikehendaki.
SAYA FIKIR DUANE WEBER KERANA…
SAYA SUKA WILLIAM J. SMITH
Dalam komuniti penyelidikan maya Cooper,
kebanyakannya ada pendapat mereka sendiri.
Persekitaran dalam talian boleh jadi agak toksik.
Orang baru tak boleh sertai sesuka hati.
Beratus komen masuk dalam sehari.
Orang mudah marah dan mengecam.
Saya pernah berdepan serangan siber. Fail saya dicuri.
Ia menjejaskan komputer saya. Semuanya perlu dibersihkan.
Mereka agak kejam.
Ada antara mereka terdiri dalam kalangan penyiasat D.B. Cooper yang lain.
KEADAAN MENJADI TAK TERKAWAL
Ada seseorang kutuk gambar keluarga saya dengan berkata isteri dan anak saya hodoh.
Keadaan jadi haru-biru.
Semua orang cuba mempertahankan maklumat yang mereka ada.
Nama saya Tim Evans, wartawan penyiasatan akhbar Indianapolis Star.
Pada tahun 2018, Tom Colbert hubungi akhbar untuk jual ceritanya.
Ada kata, "Itu kisah yang bagus untuk Tim."
Saya jawab panggilan,
dan Tom sangat teruja untuk terbitkan kisahnya.
Dia yakin dia ada cerita hebat.
Dia beradab orangnya. Dia puji saya dan kerja saya.
Dia buat kajian dan tahu hasil kerja saya.
Dia bodek saya sikit, tarik perhatian saya.
Tom kata, "Awak orang yang saya nak kongsi cerita."
Saya raguinya sebab dia ada hubungi akhbar lain,
tapi dia kerap tanya saya.
"Ada kemajuan? Cakap dengan dia?"
Nadanya lebih agresif dan gigih daripada biasa.
Kalau orang lain, saya gigih korek cerita.
Dengan dia, saya tak menang tangan.
Tom penuh bertenaga untuk kes itu
dan dia dah banyak melabur.
Dia mahu hasilnya baik.
Tom mahu arahkan bagaimana cerita itu akan dibuat,
siapa jurucakap, tapi itu bukan cara saya bekerja.
Saya hargai pertolongan dan sumbernya,
tapi saya perlu kaji, kumpul fakta
dan tahu jika Rackstraw adalah D.B. Cooper.
Ini Bob bercakap.
En. Rackstraw, saya Tim Evans.
Saya wartawan akhbar Indianapolis Star.
Maaf hubungi awak secara mengejut.
Lelaki bernama Colbert hubungi saya.
Dia mendakwa yang awak
lelaki yang buat rampasan D.B. Cooper dan…
Saya tak tahu. Colbert sudah mengganggu saya
selama beberapa tahun
yang menyebabkan dia menerima satu saman besar.
Jadi, apa dia buat sekarang
adalah dia hantar enam halaman maklumat
kepada semua akhbar kecil,
agar mereka semua serang saya sekaligus
dan menekan Rackstraw sekali lagi.
Itulah kerjanya.
Awak ada saman dia?
- Dalam proses. - Yakah? Baik.
Jangan tulis apa-apa tentang saya.
Nahas awak saya saman nanti.
Jadi adakah awak dia, atau bukan…
Adakah awak nafikan apa yang dia katakan itu benar?
Mana boleh awak tanya begitu. Soalan itu bernilai $40 juta.
Biar dia jawab. Apa dia cakap?
Dia kata awak orangnya. Saya beri peluang awak nafikan.
Ini peluang untuk awak korek sekiranya dia bercakap benar.
Semasa menemu bual Rackstraw,
saya beri empat peluang untuk dia nafikan dia D.B. Cooper.
"Saya bukan pelakunya."
Dia terus buat orang percaya dia D.B. Cooper.
"Saya tahu lebih daripada apa saya beritahu."
Saya rasa dia suka dianggap sebagai Cooper
dan terus menghidupkan misteri itu.
Dia tahu apa yang Colbert buat.
Dia tahu jadual yang Colbert usahakan.
Itu juga menarik.
Bagaimana dia tahu semua itu?
Adakah mereka sebahagian pasukan? Adakah mereka musuh?
Apa yang berlaku?
Adakah mereka terlibat dalam menjual cerita itu?
Jika mereka boleh rancang sesuatu bersama,
saya rasa Rackstraw pasti akan terlibat sama.
Satu-satunya perkara yang menahannya ialah mengakui jenayah itu.
Namun saya dengar khabar angin yang Colbert tawarkan duit
agar dia mengaku.
Kami nak beritahu berita baik.
Ia bermula dengan cek $20,000
untuk awak ceritakan kisah sebenar.
Apa yang saya boleh katakan, ia satu hubungan yang menarik.
Rackstraw ialah sosiopat narsisistik.
Begitulah orangnya.
Dia cuba cari kami. Kami tak pernah balas selepas perjumpaan mengejut.
Saya berhenti berhubung dengannya.
Saya fokus dalam mengumpulkan bukti untuk siasatan.
Awak tahu tentang lelaki di Indiana yang sepatutnya
menyahkod mesej atau…
Namanya Sherwood, bukan?
Saya rasa ya.
Ia satu saat yang melegakan buat Colbert ketika itu.
Usaha terakhirnya berjaya.
Pada Disember 2017, semasa saya melayari Internet,
saya nampak sepucuk surat yang ditulis oleh D.B. Cooper
kepada akhbar.
Pada masa selepas rampasan berlaku,
seseorang yang mengaku dia D.B. Cooper
menghantar surat berbaur ugutan kepada FBI.
"Kamu tak boleh tangkap saya."
Penghantar surat itu memberikan maklumat
yang hanya seorang perampas pesawat boleh mengetahuinya.
Beberapa surat tersebut didedahkan secara serentak.
Namun kami dapat tahu ada surat lain yang diterima
dan sengaja tidak dikeluarkan.
Jadi kami mendapat akses kepada surat yang tak diterbitkan
melalui tuntutan mahkamah AKM, Akta Kebebasan Maklumat.
Jadi, saya hubungi Tom.
"Bagaimana dengan nombor yang tiada siapa tahu ini?"
Dia kata, "FBI tak dapat nyahkod."
Saya pernah bekerja dengan kod, "Beri kepada saya."
Katanya, "Ikut suka."
Dia hantar kepada saya dan saya habiskan lapan, sepuluh jam sehari,
tujuh hari seminggu, selama dua minggu.
Saya gunakan semua yang saya fikirkan, guna semua kod yang saya belajar.
Sehinggakan saya berkata…
"Jika orang ini Rackstraw,
aku perlu tahu, 'Bagaimana dia fikir?'"
"Apa yang mendorongnya?"
Saya mengamati satu nombor yang ada.
"Kenapa dia letak 71 tiga kali di sini?"
Sekejap.
371? Saya kata, "Itu unit saya di Vietnam."
Rackstraw mahu sertai unit tersebut ketika itu.
Jadi, saya catat segalanya yang kami lakukan di Vietnam,
dan mula letakkan angka pada semuanya.
Atas huruf itu ada tujuh C.
Tujuh C, itu 21.
Itu Agensi Keselamatan Tentera.
Semua unit kami sebahagian daripadanya.
AKT, 21.
Saya kata, "Itu dia."
Selesai.
Rick Sherwood menggunakan teknik
yang dipanggil gematria Inggeris ringkas.
Susun abjad, tukarkan ia kepada nombor.
A bersamaan satu, B bersamaan dua, sekian-sekian.
Dalam gematria, anda tambahkannya.
Jika dua frasa membawa nilai yang sama,
mungkin ia ada perkaitan.
Contohnya, George W. Bush dan John F. Kerry,
calon dalam pilihan raya presiden 2004 Amerika Syarikat.
Adakah mereka ada hubungan ghaib?
Saya rasa itu cuma kebetulan.
Ambil contoh Dennis Rodman,
jika anda susun abjadnya, sama juga 130.
Saya bukanlah ahli teori konspirasi.
Namun untuk menjadi orang yang menyahkodkan itu…
Itu kerana saya dalam unit itu.
Unit 371, iaitu Unit Penyelidikan Radio,
Agensi Keselamatan Tentera, kami sebahagiannya,
dan helikopter rahsia teratas kami daripada GS ke-11.
Jadi kesemua kami
adalah rahsia teratas.
Keempat-empat perkara itu berkaitan dan ia semua unit saya,
yang Rackstraw nak sertai. Dia sertai buat sementara selama 6 minggu.
Betulkah itu kebetulan?
Wujud perkaitan antara
apa yang dia gunakan di Asia Tenggara
dan apa yang ditemukan
dan dinyahsulitkan
daripada surat-surat D.B. Cooper.
Perkaitannya agak kuat.
Dalam kes D.B. Cooper, orang mahu percaya
sesuatu tanggapan yang mereka cipta sendiri,
dan tanggapan yang bercanggah akan diketepikan.
Mereka akan cari bukti yang menyokong tanggapan itu,
dan kemudian…
Bukti itu mungkin sukar disanggah kerana ia masuk akal,
namun bukti-bukti yang lain terus tidak dipedulikan lagi.
Kod sepatutnya tak boleh dipecahkan. Itu tujuannya.
Jika anda mahu memecahkan sesuatu kod,
anda perlu tahu siapa penulisnya.
Saya tahu Rackstraw bagaimana orangnya.
Dia cuma nak tunjuk dia lebih bijak daripada semua orang.
Ia dapat dilihat dalam penulisannya.
Namun surat terakhir itu kuncinya.
Jelas sekali Rackstrawlah penulisnya.
Tom kata, "Itu bukan dia. Dia bercakap tentang pak ciknya."
Saya kata, "Dia tak cakap tentang pak ciknya."
"Dia bercakap tentang AS."
Saya baca dua kali. Saya kata, "Itu modus operandi Rackstraw."
Saya kata, "Itu D.B. Cooper."
Barisan terakhir itu,
"Beritahu polis bawahan D.B. Cooper bukan nama sebenar saya."
Saya kata, "Saya tertanya-tanya jika dia letak nama penuhnya."
Jadi, saya petik bahagian itu dan keluar angka 269.
Robert W. Rackstraw tulis semuanya.
Saya kata, "Dia leftenan, bukan?" Dia kata, "Ya." Ada "LT".
Dan "I'm."
Daripada abjad kepada nombor
bersamaan dengan
269.
Jadi, dia letak namanya
di situ.
Waktu itu, saya agak terkejut.
Apabila lihat sesuatu,
"Pasti ada mesej sulit di sini,"
ada banyak kemungkinan.
Awak boleh buat dokumen ini dedahkan apa saja.
Ia sememangnya satu bentuk bias pengesahan.
Jadi pada pendapat saya, surat-surat itu bukanlah
bukti kukuh yang menunjukkan Rackstraw adalah Cooper.
Saya dapat penyelesaian bahawa, "Saya SpongeBob SquarePants"
ada jumlah magik.
Saya rasa itu tak bermakna D.B Cooper ialah SpongeBob SquarePants.
Awak boleh dapat SquarePants, SpongeBob? Ya, apa-apa saja.
Tapi adakah ia relevan?
Adakah ia kalis gagal? Tak, saya takkan kata begitu.
Anda boleh buat tafsiran yang berbeza,
tapi inilah cara Rackstraw berkomunikasi dan buat kerjanya.
Ia dipanggil pengekodan tafsiran.
Melalui penulisannya dan mengetahui bagaimana orangnya,
begitulah penyelesaian yang saya boleh berikan.
Tafsiran.
Menyalah anggap kaitan ideal dengan kaitan sebenar.
Itulah bahaya sebenar apabila anda cuba lakukan
sebarang bentuk penyiasatan saintifik.
Anda tak peroleh maklumat daripada data, cuma tafsiran dalam kepala
berdasarkan tanggapan sendiri.
Kami percaya proses penyahkodan tepat
dan menggambarkan secara tepat
apa yang ditulis oleh Rackstraw tentang dirinya.
Nama Rackstraw dalam huruf kod.
Ia kod yang pernah digunakan dalam Perang Dunia Pertama.
Terjemahan itu bukan saja dilakukan oleh pemecah kod AKN tiga kali,
tapi juga oleh leftenan kolonel Robert Rackstraw.
Dia melihat kod itu dan kata, "Itu sahih."
Saya takkan berhujah dengan buku kod 100 tahun,
leftenan kolonel, atau lelaki AKN tiga kali.
Apabila mereka kata kod itu sepadan, ia sepadan.
Rackstraw orangnya? Ya, memang dia.
Ia sudah disahkan.
Namun setakat itu saja. Tangkap dia sebagai perampas pesawat.
Jadi ini CIA. Tolonglah.
Adakah dia terlibat dalam hal lain? Ya.
Tapi saya tak boleh cakap.
Sejauh mana kekecewaannya
jika anda tak boleh buktikan kes anda
atau usaha anda tidak mendapat pengiktirafan?
Cuma orang tertentu yang boleh terus jalan ke depan.
LOKASI YANG TIDAK DIDEDAHKAN
Kita berada di sini pada hari ini kerana Russ dan Kristy.
Mereka ada maklumat baharu tentang rampasan dan payung terjunnya.
Kristy dan Russ datang berjumpa kami selepas dokumentari pertama.
Nama keluarga mereka Cooper. Tiada kaitan.
Kristy beritahu kami, "Saya dan suami memetakan jalan keluar."
"Kami juga tahu tempat payung terjun ditanam." Betulkah?
Apabila dia beritahu kisahnya dan semuanya berkait,
saya kata, "Kami perlu kongsi."
Ini semua diberitahu di meja di lapangan terbang kecil.
Menurut sumber kami, Russ Cooper, yang berada di situ dan dengar kisahnya,
Wally ialah nama pencerita kisah itu.
Dia salah seorang daripada empat lelaki yang bantu Cooper larikan diri.
Menurut Wally, pada malam rampasan tersebut,
Cooper mendarat kira-kira 1,300 kaki dari Goheen, lapangan terbang kecil.
Ada tiga orang lelaki menunggu dia.
Kemudian mereka menaiki pesawat kecil,
bersama wang $50,000 serta bom.
Mereka terbang melalui Tasik Vancouver, buang wang dan bom di situ
untuk meninggalkan jejak palsu bahawa dia jatuh ke dalam tasik
dan lemas.
Kemudian Cooper tukar baju, tukar pesawat di Lapangan Terbang Scappoose,
dan terbang balik ke Lapangan Terbang Antarabangsa Portland
untuk menaiki pesawat ke Las Vegas.
Wang $150,000 selebihnya dan payung terjun
dimasukkan ke dalam satu trak pikap menuju ke lokasi tertentu,
dan apabila Wally menggambarkannya, saya tahu tempat itu.
Kami beberapa kali ke sana. 13 ahli pasukan pergi ke sana.
Kami di sini untuk jawab soalan di mana beribu-ribu orang
sedang cuba mencari kebenaran tentangnya.
- Apa pendapat awak setakat ini? - Saya rasa kita akan jumpa.
Jika ia kancing, klip atau apa-apa
dalam lima ke enam inci, pengesan logam akan berbunyi.
- Lihat apa dia jumpa. - Wah! Apa ini?
- Kami tak tahu. - Kain?
- Nampak macam nilon. - Kain guni.
Atau karung kentang.
Ia boleh jadi pelbagai benda, termasuk payung terjun.
Ia ada di sini.
- Hanya di permukaan? - Ya.
Teruskan mencari di sini.
Ya, lihat apa lagi yang ada.
- Ini dia. - Itu dia.
Serpihan paip. Bukan serpihan payung terjun.
- Paip. - Awak akan simpan, bukan?
- Semestinya. - Lihat apa bendanya.
Itu boleh jadi bahagian luar beg.
Susah nak cakap.
Mungkin abah-abah.
Saya masih rasa kita di tempat yang betul. Susah nak jumpa nilon
dengan pengesan logam. Itu yang saya boleh katakan.
Kita mungkin jumpa.
Kami percaya kami jumpa serpihan payung terjun.
Tali.
Kami bawa ia ke FBI.
Kami dapat maklumat lokasi payung terjun,
kami jumpa payung terjun, kami bawa lima bahan.
Sejak itu, FBI diam menyepi.
Tom kadangkala terjerat dengan prinsip,
"Saya takkan lihat jika saya tak percaya."
Mereka jumpa secebis tali nilon,
kemudian buat kenyataan, "Kami jumpa tali,
jadi payung terjun ditanam di kawasan ini."
Apa? Logikkah?
Perkara sebegitu mengganggu saya.
Kawasan itu adalah kawasan pembalakan.
Banyak aktiviti berlaku selama bertahun-tahun.
Saya tak pasti jika analisis barang-barang tersebut
boleh membuktikan ia adalah payung terjun.
Saya tak rasa begitu.
Mungkin ia tak ada makna apa-apa, mungkin ia…
Siapa tahu apa ia sebenarnya?
Namun saya berani katakan, malah sanggup bertaruh,
FBI tidak melakukan apa-apa langsung tentang payung terjun tersebut.
Mereka tak berminat langsung untuk selesaikan kes rampasan D.B. Cooper.
Langsung tak minat.
Kes ini salah satu perkara paling menarik
yang saya uruskan dalam FBI hanya kerana ia tak pernah selesai.
Sudah 50 tahun.
Kami masih tak tahu tentang identiti Cooper.
Kami ada suspek.
Suspek baru muncul sepanjang masa, kemudian suspek hilang.
Tiada sebarang suspek yang boleh dikaitkan secara terus.
Sekarang, kes sudah memasuki ulang tahun ke-50,
dan saya masih tak tahu siapa Dan Cooper.
Saya tak rasa ada yang tahu. Sesiapa yang mengaku, dia menipu.
Saya boleh katakan
saya tahu lebih banyak tentang siapa dia sekarang
berbanding tahun sebelum ini.
Setiap tahun kita dihidangkan dengan maklumat baharu.
Petunjuk baru dianalisis dengan cara berbeza.
Saya tiada suspek utama sekarang.
Namun saya ada titik kompas saya sendiri.
Titik kompas saya menunjukkan arah utara ke Kanada.
Saya rasa ada banyak petunjuk di Kanada
yang tak pernah disiasat secara menyeluruh.
FBI tak pernah menyiasat secara telus makna signifikan Dan Cooper.
Dan Cooper ialah nama wira buku komik Perancis
yang menerbangkan pesawat dan terjun dengan payung terjun.
Jika FBI buat kenyataan, orang percaya bulat-bulat,
namun hakikatnya FBI terdiri daripada ejen manusia.
Penyiasatan terbaik datangnya cuma daripada rakyat saja.
Mereka yang miliki keghairahan, yang memburu petunjuk,
yang telah menemukan buku komik Perancis, yang guna Google untuk cari kebenaran.
Saya akan ke utara.
Saya takkan bazirkan masa di Amerika. Saya akan terus ke Kanada.
Terjemahan sari kata oleh Jentayu